Държавен вестник, бр. 65, 2017 г., стр. 37

БРОЙ  65	
Д Ъ Р Ж А В Е Н  В Е С Т Н И К 	
СТР.  37  
(8) При незапочване, напускане или изваж-
дане на повече от 2 отбора от състава на коя-
то и да било група от Трета лига въпросът за 
попълването є се решава чрез квалификации 
или по решение на администриращия орган.
(9) За попълване съставите на групите на 
Трета лига се провеждат квалификационни 
срещи (турнири) на територията на четирите 
групи от Трета лига, съответно с центрове в 
София, Велико Търново, Пловдив и Варна, 
между областните първенци по допълнително 
указание на БФС и ЗС на БФС.
Чл. 10. На областните групи
(1) Посочените в чл. 1, ал. 1, т. 3 областни 
центрове излъчват по един областен първе-
нец – представител за попълване състава на 
съответната група от Трета лига на териториален 
принцип чрез квалификация.
(2) Попълването и изпадането на и от об-
ластните групи и движението към и от тях се 
извършва по указания на ЗС и ОС на БФС. 
Тези указания за всеки ЗС и ОС на БФС в 
съответствие с изискванията на чл. 5 се опо-
вестяват преди започване на първенствата в 
съответните групи.
Раздел ІІІ
Организация на първенствата в детско-юно-
шеския футбол
Чл. 11. Областни първенства за подготви-
телни групи, деца и юноши младша възраст
 (1) Първенствата се провеждат на територи-
ята на съответния зонален и областните съвети.
(2) Първенствата за деца между отборите на 
ФК на територията на областите се провеждат 
с участието на най-малко 8 отбора по кръго-
вата система.
(3) Първенствата за юноши младша възраст 
между отборите на ФК на територията на об-
ластите се провеждат с участието на най-малко 
8 отбора по кръговата система. 
(4) ОС/ЗС на БФС провеждат първенства и 
турнири на деца до 12 години (подготвителни 
групи).
Чл. 12. Зонални и областни първенства за 
юноши старша възраст
(1) Зонални първенства за юноши старша 
възраст, посочени в чл. 1, ал. 2, т. 2 и 3, се 
провеждат от четирите зонални съвета на БФС.
(2) В отделната зона може да се сформират 
подгрупи.
(3) Съставите на юношеските зони се фор-
мират от:
1. представителите на ФК от Първа лига и 
Втора лига;
2. представители на аматьорски ФК по пре-
ценка на администриращия орган, желание на 
ФК и в съответствие с изискванията на чл. 20.
(4) Класирането в зоните се извършва съ-
гласно условията на чл. 4.
(5) Областните първенства за юноши старша 
възраст се провеждат от ОС на БФС между 
отборите на ФК на територията на областите и 
участието на най-малко 8 отбора по кръговата 
система. В тях задължително участват пред-
ставителите на Трета лига, които не играят в 
зоновата група за юноши старша възраст.
Чл. 13. Държавно първенство за U-15
(1) Във финалната фаза на държавните пър-
венства за деца U-15 се класират 16 отбора от 
зоналните съвети на БФС, както следва: 
а) София – 5; 
б) Пловдив – 5; 
в) Велико Търново – 3;
г) Варна – 3.
(2) Представителите на всеки зонален съвет 
на БФС се излъчват съобразно класирането в 
зоналното първенството на U-15. 
(3) Отборите, излъчени по реда на ал. 1 и 2, 
чрез пълен жребий и жребий за домакинство 
определят 8 двойки отбори, които в две срещи 
на разменено гостуване в 1/8 финал излъчват 
8 отбора победители.
(4) Осемте отбора победители от срещите, 
посочени в ал. 3, чрез пълен жребий и жребий 
за домакинство определят 4 двойки отбори, 
които в две срещи на разменено домакинство 
в 1/4 финал излъчват 4 отбора победители.
(5) Четирите отбора победители от срещите, 
посочени в ал. 4, чрез пълен жребий и жребий 
за домакинство определят 2 двойки отбори, 
които в две срещи на разменено домакинство 
в 1/2 финал излъчват 2 отбора победители.
(6) Финалната среща за определяне на дър-
жавните първенци се провежда в периода до 
30.06.2018 г. 
(7) Зоналните съвети на БФС във Велико 
Търново, Варна, София и Пловдив излъчват 
своите представители по ал. 1 и ги съобщават 
на ОСТ на БФС до 30.05.2018 г.
Чл. 14. Общи изисквания за ДЮФ
(1) ФК, участващи с отбори в първенства 
„Мъже“, са длъжни да изграждат и поддържат 
структури на детско-юношеския футбол, съот-
ветно както следва:
1. за ФК с отбор от Първа лига – подготви-
телни групи и 3 отбора: деца, юноши младша 
възраст и юноши старша възраст, като:
а) деца – участват в зонална юношеска група 
U-15;
б) юноши младша възраст – участват в 
елитна юношеска група U-17, зонални или об-
ластни групи;
в) юноши старша възраст – участват в елитна 
юношеска група U-19, а междинните възрасти 
участват в турнирите за купите на БФС;
2. за ФК с отбор от Втора лига – подготви-
телни групи и 3 отбора: деца, юноши младша 
възраст и юноши старша възраст, като:
а) деца – участват в зонална юношеска група 
U-15;
б) юноши младша възраст – участват в U-17, 
зонални или областни първенства;
в) юноши старша възраст – участват в зо-
нални или областни първенства;
3. за аматьорски ФК с отбор от Трета 
лига – деца и по избор – юноши младша или 
юноши старша възраст, които участват задъл-
жително в администрираните първенства по 
футбол от ЗС (ОС) на БФС;